CELEX: 32009R0954
Language: ro
Date: 2009-10-13 00:00:00
Title: Regulamentul (CE) nr. 954/2009 al Comisiei din 13 octombrie 2009 de modificare pentru a 114-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii

14.10.2009   
            
            
               RO
            
            
               Jurnalul Oficial al Uniunii Europene
            
            
               L 269/20
            
         
      REGULAMENTUL (CE) NR. 954/2009 AL COMISIEI
   
   din 13 octombrie 2009
   de modificare pentru a 114-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în conformitate cu regulamentul menționat anterior. În anexa I figurează domnul Shafiq Ben Mohamed Ben Mohamed Al-Ayadi și domnul Faraj Faraj Hussein Al-Sa’idi, care au fost incluși pe listă în 2002 (2) și, respectiv, 2003 (3).
            
         
               (2)
            
            
               Fiecare persoană fizică vizată a contestat decizia de includere pe listă. Tribunalul de Primă Instanță a respins contestațiile acestora (4). Apelurile împotriva hotărârilor Tribunalului de Primă Instanță sunt pe rol la Curtea de Justiție (5).
            
         
               (3)
            
            
               Ca urmare a jurisprudenței recente a Curții de Justiție (6), Comitetul ONU pentru sancțiuni împotriva rețelei Al-Qaida și a talibanilor a prezentat în primăvara anului 2009 motivele care au stat la baza deciziei de includere pe listă a domnului Shafiq Ben Mohamed Ben Mohamed Al-Ayadi și a domnului Faraj Faraj Hussein Al-Sa’idi. Comisia a publicat comunicări (7) în atenția persoanelor vizate, pentru a le aduce la cunoștință că motivele includerii pe listă au fost furnizate de către Comitetul ONU pentru sancțiuni împotriva rețelei Al-Qaida și a talibanilor, motive care vor fi comunicate la cerere, în vederea oferirii posibilității de a-și exprima punctul de vedere cu privire la aceste motive. Comunicările au fost trimise destinatarilor menționați la rubricile corespunzătoare. De asemenea, prin comunicările din data de 24 iunie 2009, motivele includerii pe listă au fost notificate fiecărei persoane vizate, pe adresa avocatului său, pentru a le oferi posibilitatea să formuleze observații la aceste motive și să își prezinte punctul de vedere.
            
         
               (4)
            
            
               Comisia a primit observații din partea domnului Shafiq Ben Mohamed Ben Mohamed Al-Ayadi și din partea domnului Faraj Faraj Hussein Al-Sa’idi și a analizat aceste observații.
            
         
               (5)
            
            
               Lista persoanelor, grupurilor și entităților cărora ar trebui să li se aplice înghețarea fondurilor și a resurselor economice, întocmită de Comitetul ONU pentru sancțiuni împotriva Al-Qaida și a talibanilor, îi include în prezent pe domnul Shafiq Ben Mohamed Ben Mohamed Al-Ayadi și pe domnul Faraj Faraj Hussein Al-Sa’idi.
            
         
               (6)
            
            
               După ce a analizat cu atenție observațiile primite din partea domnului Shafiq Ben Mohamed Ben Mohamed Al-Ayadi prin scrisoarea din 23 iulie 2009 și dat fiind caracterul preventiv al măsurii de înghețare a fondurilor și a resurselor economice, Comisia consideră că includerea pe listă a domnului Shafiq Ben Mohamed Ben Mohamed Al-Ayadi se justifică datorită legăturilor acestuia cu rețeaua Al-Qaida.
            
         
               (7)
            
            
               După ce a analizat cu atenție observațiile primite din partea domnului Faraj Faraj Hussein Al-Sa’idi prin scrisoarea din 16 iulie 2009 și dat fiind caracterul preventiv al măsurii de înghețare a fondurilor și a resurselor economice, Comisia consideră că includerea pe listă a domnului Faraj Faraj Hussein Al-Sa’idi se justifică datorită legăturilor acestuia cu rețeaua Al-Qaida.
            
         
               (8)
            
            
               Având în vedere aspectele menționate anterior, deciziile de includere pe listă a domnului Shafiq Ben Mohamed Ben Mohamed Al-Ayadi și a domnului Faraj Faraj Hussein Al-Sa’idi ar trebui înlocuite cu decizii noi de confirmare a includerii acestora în anexa I la Regulamentul (CE) nr. 881/2002.
            
         
               (9)
            
            
               Aceste decizii noi ar trebui să se aplice cu începere din 30 mai 2002 în ceea ce îl privește pe domnul Shafiq Ben Mohamed Ben Mohamed Al-Ayadi și de la 21 noiembrie 2003 în ceea ce îl privește pe domnul Faraj Faraj Hussein Al-Sa’idi, dat fiind caracterul preventiv și obiectivele înghețării fondurilor și resurselor economice în conformitate cu Regulamentul (CE) nr. 881/2002 și nevoia de a proteja interesele legitime ale operatorilor economici care se întemeiau pe deciziile adoptate în 2002 și 2003.
            
         
               (10)
            
            
               Comitetul pentru sancțiuni a modificat datele de identificare cu privire la domnul Shafiq Ben Mohamed Ben Mohamed Al-Ayadi la 16 septembrie 2008 și 23 martie 2009. Așadar, informațiile publicate (8) cu privire la domnul Shafiq Ben Mohamed Ben Mohamed Al-Ayadi ar trebui actualizate.
            
         
               (11)
            
            
               Comitetul privind sancțiunile a modificat datele de identificare cu privire la domnul Faraj Faraj Hussein Al-Sa’idi la 11 august 2008, 30 ianuarie 2009 și 13 februarie 2009. Așadar, informațiile publicate (9) cu privire la domnul Faraj Faraj Hussein Al-Sa’idi ar trebui actualizate,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 30 mai 2002 în ceea ce îl privește pe domnul Shafiq Ben Mohamed Ben Mohamed Al-Ayadi și de la 21 noiembrie 2003 în ceea ce îl privește pe domnul Faraj Faraj Hussein Al-Sa’idi.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 octombrie 2009.
      
         
            Pentru Comisie
         
         Karel KOVANDA
         
         
            Director general interimar pentru relații externe
         
      
   
   
      (1)  JO L 139, 29.5.2002, p. 9.
   
      (2)  Regulamentul (CE) nr. 881/2002.
   
      (3)  Regulamentul (CE) nr. 2049/2003 al Comisiei (JO L 303, 21.11.2003, p. 20).
   
      (4)  Cauza T-253/02 și, respectiv, cauza T-49/04.
   
      (5)  Cauza C-403/06 P și, respectiv, cauza C-399/06 P.
   
      (6)  Hotărârea din 3 septembrie 2008 în cauzele conexe C-402/05 P și C-415/05 P, Yassin Abdullah Kadi și Al Barakaat International Foundation/Consiliul Uniunii Europene și Comisia Comunităților Europene, Repertoriu 2008, p. I-6351.
   
      (7)  JO C 145, 25.6.2009, p. 21 și JO C 105, 7.5.2009, p. 31.
   
      (8)  Regulamentul (CE) nr. 1210/2006 al Comisiei (JO L 219, 10.8.2006, p. 14).
   
      (9)  Regulamentul (CE) nr. 46/2008 al Comisiei (JO L 16, 19.1.2008, p. 11).
   
      ANEXĂ
      În anexa I la Regulamentul (CE) nr. 881/2002, mențiunile cu privire la Shafiq Ben Mohamed Ben Mohamed Al-Ayadi și Faraj Faraj Hussein Al-Sa’idi de la rubrica „Persoane fizice” se confirmă și se modifică după cum urmează:
      
                  1.
               
               
                  Shafiq Ben Mohamed Ben Mohamed Al-Ayadi [alias (a) Ayadi Chafiq Bin Muhammad; (b) Ben Muhammad Ayadi Chafik; (c) Ben Muhammad Aiadi; (d) Ben Muhammad Aiady; (e) Ayadi Shafig Ben Mohamed; (f) Ayadi Chafig Ben Mohamed; (g) Chafiq Ayadi; (h) Chafik Ayadi; (i) Ayadi Chafiq; (j) Ayadi Chafik; (k) Ajadi Chafik; (l) Abou El Baraa]. Adresă: (a) Helene Meyer Ring 10-1415-80809, Munchen, Germania; (b) 129 Park Road, London NW8, Anglia; (c) 28 Chaussée de Lille, Mouscron, Belgia; (d) 20 Provare Street Sarajevo, Bosnia și Herțegovina(Ultima adresa oficială în Bosnia); (e) Dublin, Irlanda. Data nașterii: (a) 21.3.1963 (b) 21.1.1963. Locul nașterii: Sfax, Tunisia. Cetățenie: tunisiană. Numărul pașaportului: (a) E423362 (pașaport tunisian eliberat în Islamabad în data de 15.5.1988, expirat la 14.5.1993); (b) 0841438 (pașaport bosniac, eliberat în data de 30.12.1998, expirat la 30.12.2003); (c) 0898813 (pașaport bosniac, eliberat în data de 30.12.1999 în Sarajevo, Bosnia și Herțegovina); (d) 3449252 (pașaport bosniac, eliberat în data de 30.5.2001 de către Oficiul consular al Bosniei și Herțegovinei din Londra, expirat la 30.5.2006). Număr național de identificare: 1292931. Alte informații: (a) adresa din Belgia menționată anterior este o căsuță poștală. Autoritățile belgiene afirmă că această persoană nu a locuit niciodată în Belgia; (b) se crede că ar locui în Dublin, Irlanda; (c) numele tatălui este Mohamed, numele mamei este Medina Abid; (d) asociat cu fundația islamică Al-Haramain; (e) cetățenia bosniacă a fost retrasă în iulie 2006 și nu deține documente de identificare bosniace valabile. Data desemnării menționată la articolul 2a alineatul (4) litera (b): 17.10.2001.
               
            
                  2.
               
               
                  Faraj Faraj Hussein Al-Sa’idi [alias (a) Mohamed Abdulla Imad; (b) Muhamad Abdullah Imad; (c) Imad Mouhamed Abdellah; (d) Faraj Farj Hassan Al Saadi; (e) Hamza Al Libi; (f) Abdallah Abd al-Rahim]. Adresă: (a) Leicester, Regatul Unit (din ianuarie 2009); (b) Viale Bligny 42, Milano, Italia (Imad Mouhamed Abdellah). Data nașterii: 28.11.1980. Locul nașterii: (a) Jamahiria Arabă Libiană; (b) Gaza (Mohamed Abdulla Imad); (c) Iordania (Mohamed Abdullah Imad); (d) Palestina (Imad Mouhamed Abdellah). Cetățenie: libiană. Alte informații: Locuiește în Regatul Unit din ianuarie 2009. Data desemnării menționată la articolul 2a alineatul (4) litera (b): 12.11.2003.